III-та национална студентска научна конференция за разработки на тема „Право и справедливост”

14 май 2016. , гр. Пловдив

Оценяване на участниците

Предварителни изисквания:

Право на участие в конкурса имат всички студенти от специалност „Право” в юридическите факултети в страната. Участниците, класирани на първите три места, ще получат награди.
В разработката следва да бъдат посочени трите имена на автора, курсът, факултетът, факултетният номер и областта, в която пише. Съчинението трябва да бъде с максимален обем от 20 страници. В журито на конкурса ще участват изтъкнати преподаватели от Юридическия факултет на Пловдивския университет “Паисий Хилендарски” и утвърдени юристи от практиката, които ще дадат своите оценки за всяка една разработка.
•	В програмата се предвижда устно представяне на резюме на докладите, при възможност и на целите доклади, чиито автори (съавтори) са студенти във висшите училища в страната. Целта на избраната тема е да се отразят актуалните проблеми на модерната правова държава. Препоръчително е всеки доклад да е съсредоточен върху един конкретен проблем , за да бъде обхванат той в неговата дълбочина и да се стигне по-лесно до същността, с възможност за точна и прецизна правна аргументация. 

•	Съавтор на доклад може да бъде преподавател от съответния факултет, от който кандидатства участника. 

•	Научните разработки трябва да бъдат изготвени и представени на български език. 

•	Всеки доклад не трябва да надхвърля обем от 20 печатни страници. 

•	Представянето на научната разработка трябва да е с продължителност не повече от 10-15 минути. 

Критерии за оценяване:

1/ Актуалност на проблема, 
2/ Логична структура на изложението

3/ Обоснованост на тезата/ изводите, подкрепени с правни аргументи 
4/ Задълбоченост на анализа 
5/ Начин на представяне

Оценяването става по шестобалната система за всеки отделен критерий. Максималният брой точки за даден студент е 30. Крайният резултат се формира от общия брой точки за всеки отделен критерии. Тримата с най-висок брой точки заемат съответно първо, второ и трето място.

*Препоръчително е журито да оценява внимателно всеки критерий, за да се избегне ситуация с участници с равен брой точки за първите три места, тъй като наградите са предварително определени като брой и няма възможност за повече от една награда за дадено място.

Благодарим за участието Ви като жури на нашата конференция!
Организационен екип